Na temelju članka 54. točka 9. Zakona o pomorskom dobru i morskim lukama ( NN broj 153/03,100/04,141/06, 38/09 i 123/11), članka 11. Odluke o osnivanju Županijske lučke uprave Novi Vinodolski („Službene novine“ Primorsko-goranske županije broj 11/99, 22/04, 32/04, 26/09, 24/10, 14/11.), članka 16. Statuta Županijske lučke uprave Novi Vinodolski (KLASA: 342-01/11-01/68 URBROJ: 2107/02-11-20-1 ), te sukladno odredbama Zakona o ustanovama, i Odluke Upravnog vijeća Županijske lučke uprave Novi Vinodolski od 30.09.2013. godine, Upravno vijeće Županijske lučke uprave Novi Vinodolski raspisuje slijedeći:

**JAVNI NATJEČAJ**

**za imenovanje ravnatelja Županijske lučke uprave**

**Novi Vinodolski**

Za imenovanje ravnatelja Županijske lučke uprave Novi Vinodolski utvrđuju se slijedeći uvjeti:

* visoka ili viša stručna sprema pomorskog, tehničkog ili društvenog usmjerenja i
* najmanje 4 (četiri) godine radnog iskustva na rukovodećim poslovima lučko-pomorske djelatnosti,

Na natječaj se mogu javiti osobe oba spola.

Kandidati / kandidatkinje obvezni su uz prijavu na natječaj priložiti:

* životopis,
* izvornik ili presliku diplome kojom se potvrđuje ispunjavanje uvjeta stupnja obrazovanja (stručne spreme) i struke određene ovim natječajem
* dokaz o državljanstvu (preslika domovnice, osobne iskaznice ili drugog odgovarajućeg dokumenta),
* presliku radne knjižice s osobnim podacima i podacima o radnom stažu ili elektronički zapis o podacima evidentiranim u bazi podataka Hrvatskog zavoda za mirovinsko osiguranje ili drugi odgovarajući dokument,
* dokaz o traženom radnom iskustvu od najmanje 4 godine na odgovarajućim poslovima (potvrda dosadašnjeg poslodavca o vrsti poslova i trajanju radnog odnosa, preslika ugovora o radu, rješenja i sl. iz kojih mora biti vidljivo ostvareno radno iskustvo na poslovima tražene struke i traženog iskustva)
* uvjerenje o nekažnjavanju (ne starije od 3 mjeseca)
* pisani prijedlog plana i programa rada za razdoblje od četiri godine

Ravnatelj se imenuje na četiri godine.

S kandidatima koji ispunjavanju formalne uvjete natječaja provest će se prethodni razgovor.

Pisane prijave na natječaj, vlastoručno potpisane od strane podnositelja prijave, s navedenom kontakt adresom i telefonskim brojem te s dokazima o ispunjavanju uvjeta, podnose se u roku od 10 (deset) dana od dana objave javnog natječaja, na adresu: Županijska lučka uprava Novi Vinodolski, Upravno vijeće Županijske lučke uprave, Trg Vinodolskog zakona 5, s naznakom: „Prijava na natječaj za imenovanje ravnatelja – ne otvarati“.

Nepravodobne i nepotpune prijave na natječaj neće se razmatrati.

Ako se na raspisani natječaj za ravnatelja nitko ne prijavi ili nitko od prijavljenih kandidata ne bude izabran, natječaj će se ponoviti.

O rezultatima provedenog natječaja kandidati će biti obaviješteni u roku od 45 dana od dana isteka roka za podnošenje prijava.